kardosdrur/scandi-wiki huggingface dataset:
Kim (sang)

"Kim" er en sang af den amerikansk rapper Eminem fra hans album The Marshall Mathers LP fra 2000. Sangen omhandler hans voldsomme vrede og had mod hans daværende kone Kim Mathers. I sangen imiterer sangeren hendes stemme, og han ender med at slå hende ihjel.

Eminem-sange
Sange fra 2000
Singler fra 2000
Matt Lucas

Matthew Richard Lucas (født 5. marts 1974) er en britisk komiker og skuespiller, der er mest kendt for sit arbejde med David Walliams i tv-showet Little Britian.

Lucas er opvokset fra en jødisk familie i Paddington, London. Da han var seks år, begyndte han at lide af alopeci og mistede alt sit hår. Hans far (John Stanley Lucas) døde af et hjerteanfald i en alder af 52 år.

Filmografi

Film

Tv

Kortfilm

Webvideoer

Radiodramaer

Teater

Referencer

Eksterne henvisninger 
 

Komikere fra England
Skuespillere fra England
Helvikfjorden

Helvikfjorden er en fjord i Farsund kommune i Agder fylke i Norge,  vest for byen Farsund. Fjorden har indløb hvor Hanesundet møder Krossnessundet vest for Øyna. Fjorden går først mod vest og deler sig så i tre retninger. Den ene går mod syd til  til Kjørrefjordkilen, en går mod sydvest  til Røssevika, mens en del går mod nord til indløbet til Suttevikpollen, som er en del af fjorden Framvaren. Bebyggelsen Helvik ligger på vestsiden af fjorden. Fra indløbet til enden af Kjørrefjordkilen er fjorden 2,5 kilometer lang.

Kilder og henvisninger

Fjorde i Agder
Farsund
Doggystyle (tv-serie)

Doggystyle er en dansk ungdoms-fiktionsserie, der sendes på DR3. Serien er skrevet og instrueret af Anna Emma Haudal.og hun begyndte at skrive manuskriptet i 2017

Handling 
 
Den handler om den 21-årige Asta, der er født og opvokset i Odsherred. Hun er flyttet til København for at realisere sin drøm om at gøre karriere som skuespiller, men på grund af pengemangel, må hun se sig nødsaget til at flytte hjem til sine forældre i provinsen.

Medvirkende 
 Rosemarie Mosbæk - Asta 
 Josephine Park - Jose 
 Sarah Juel Werner - Ida
 Dorte Højsted - Hanne 
 Anders Brink Madsen - Jens 
 Jeppe Ellegaard Marling - Bjarke

Temaer 
Serien viser nogle de udfordringer, der kan være forbundet med at være ung og identitetssøgende. Det omhandler blandt andet det at skulle træffe en række vigtige beslutninger vedrørende uddannelse, kærlighed, venskaber og lignende, der skaber stimulation og identitet hos det unge menneske. Imidlertid viser den hvordan forskellige faktorer, såsom ophavet til provinsen, kan være modstandsvirkende årsag til at mulighederne for at udfolde sig begrænses.

Referencer

Eksterne henvisninger 
 

Danske tv-serier fra 2010'erne
DR-serier
Åptafjorden

Åptafjorden er en omkring  syv kilometer lang  fjordarm af Lyngdalsfjorden i Farsund kommune i Agder fylke i Norge. Fjorden går i nordvestlig retning fra indløbet på nordsiden af Lyngdalsfjorden, ind til bygden Åpta. Sidefjorden Drangsfjorden går mod nordøst, og regnet ind til bunden  af Drangsfjorden er Åptafjorden ni kilometer lang. Den største ø  er Åptøya, som ligger inderst i fjorden ved bygden Åpta.

Fylkesvej 465 følger den sydvestlige side af fjorden, hvor også Briseidbygden  ligger; Den var kommunecenter i den tidligere Herad kommune.

Kilder og henvisninger 

Fjorde i Agder
Farsund
Red Electoral Democratico

Red Electoral Democratico er et politisk parti i Aruba. Ved sidste parlamentsvalg i 2017 vandt partiet 7,1% af stemmerne, og 1 sæde ud af 21 i Staten.

Politiske partier i Aruba
Rachel Maddow

Rachel Anne Maddow (født 1. april 1973) er en amerikansk nyhedsvært og politisk kommentator på nyhedskanalen MSNBC.

Maddow har en bachelorgrad i offentlig politik fra Stanford University og en Ph.d. i Statskundskab fra University of Oxford. Hun er den første prime time-nyhedsvært i USA der er åben om at være lesbiske.

Referencer

Eksterne henvisninger 

 
 

Personer fra Californien
Tv-værter fra USA
Tutta Larsen

Tutta Larsen (), født Tatjana Anatoljevna Romanenko () den 5. juli 1974.

Sangere fra Rusland
Vilhelm Ludvig af Anhalt-Köthen

Fyrst Vilhelm Ludvig af Anhalt-Köthen () (3. august 1638 – 13. april 1665) var fyrste af det lille fyrstendømme Anhalt-Köthen i det centrale Tyskland fra 1650 til 1665.

Biografi 
Vilhelm Ludvig blev født den 3. august 1638 i Köthen i Anhalt som den anden men ældste overlevende søn af Fyrst Ludvig 1. af Anhalt-Köthen i hans andet ægteskab med Grevinde Sophie af Lippe.

Vilhelm Ludvig efterfulgte sin far som fyrste ved dennes død i 1650. Han var da kun 12 år gammel, og hans onkel Fyrst August 1. af Anhalt-Plötzkau blev derfor indsat som regent. Efter Fyrst Augusts død i 1653 overtog hans sønner Lebrecht og Emanuel regentskabet, indtil Vilhelm Ludvig blev myndig i 1659.

Vilhelm Ludvig giftede sig den 25. august 1663 i Köthen med sin slægtning Elisabeth Charlotte af Anhalt-Harzgerode (1647 - 1723), datter af hans fætter, Fyrst Frederik af Anhalt-harzgerode og barnebarn af Fyrst Christian 1. af Anhalt-Bernburg. Der blev ikke født børn i ægteskabet.

Fyrst Vilhelm Ludvig døde den 13. april 1665 i Köthen. Da han ikke efterlod sig arvinger, uddøde linjen Anhalt-Köthen ved hans død, og fyrstendømmet blev overtaget af hans fætre og tidligere regenter, Lebrecht og Emanuel af Anhalt-Plötzkau, der herefter overtog titlen som fyrster af Anhalt-Köthen. Deres tidligere fyrstendømme Anhalt-Plötzkau blev overdraget til Fyrst Viktor 1. Amadeus af Anhalt-Bernburg, da det oprindeligt var blevet udskilt af Anhalt-Bernburg.

Se også 
 Anhalt
 Huset Askanien

Eksterne links 
 Slægten Askaniens officielle hjemmeside 

Huset Askanien
Fyrster af Anhalt-Köthen
Personer fra Köthen
Tyskere i 1600-tallet
A Star Is Born

A Star Is Born er en amerikansk musikalsk dramafilm fra 2018. Filmen er produceret og instrueret af Bradley Cooper. Cooper skrev manuskript sammen med Eric Roth og Will Fetters. Hovedrollerne spilles af Bradley Cooper, Lady Gaga, Andrew Dice Clay, Dave Chapelle og Sam Elliott.

Filmen er den tredje genindspilning af dramafilmen Hollywood bag kulisserne (med Janet Gaynor og Fredric March i rollerne) fra 1937. Den første genindspilning af Hollywood bag kulisserne var en musical som havde premiere 1954 med titel En stjerne fødes (med Judy Garland og James Mason i rollerne) som igen i 1976 forvandles til en rock musical (med Barbra Streisand og Kris Kristofferson i rollerne).

Handling 
Den berømte rockstjerne Jackson Maine (Bradley Cooper) opdager stortalentet Ally (Lady Gaga) på en bar for dragartister. De indleder et forhold, og Ally kommer med på Jacksons turné, hvor hun opdages af et berømt pladeselskab som vil gøre hende til en stjerne. Jackson bliver jaloux, samtidig med at hans egen karriere er i fare på grund af store mængder alkohol og narkotika. I tillæg er Jackson på vaklende grund med sin storebror og turnémanager Bobby (Sam Elliott).

Medvirkende 

 Lady Gaga som Ally
 Bradley Cooper som Jackson Maine
 Sam Elliott som Bobby
 Dave Chappelle som Noodles
 Andrew Dice Clay som Lorenzo
 Anthony Ramos som Ramon
 Rafi Gavron som Rez
 Bonnie Sommerville som Sally Cummings
 Michael Harney som Wolfe
 Alec Baldwin som Sig selv

Eksterne henvisninger 
 

Amerikanske film fra 2018
Filmgenindspilninger
Dramafilm fra USA
Musicalfilm fra USA
Engelsksprogede film
Slaget ved Skanør

Slaget ved Skanør var en slag, der foregik under den dansk-norske konflikt, kaldet De fredløses krig, den 9. juli 1289.

Efter belejringen af København i 1289 blev byen Skanør angrebet af ledingsflåden med den norske kong Erik 2. i spidsen. Byerne på Hven og Amager var blevet nedbrændt dagen inden af flåden.

Skanør led ikke samme skæbne som de andre byer; den norske høvding Thord Krytter faldt i slaget sammen med 70 andre mænd, men byen blev ikke ødelagt.

Det vides at Grev Jakob af Halland og Stig Andersen Hvide deltog i slaget som en del af flåden, men det vides ikke, om det var hele flåden, der angreb.

Referencer 

Begivenheder i 1289
Slag med deltagelse af Danmark
Danzig (flertydig)

Danzig er det tyske navn for den polske by Gdańsk.

Danzig kan også referere til:

Geografi 
 Danzig (North Dakota) – et kommunefrit område i McIntosh County, North Dakota, USA

Musik 
 Danzig (band) – et amerikansk rockband
 Danzig (album) – ovennævnte bands debutalbum fra 1988

Dyr 
 Danzig (hest) (1977-2006) – en amerikansk væddeløbshest
Det Røde Hus (Trinidad og Tobago)

Det Røde Hus er sæde for parlamentet i Republikken Trinidad og Tobago. Den arkitektoniske udformning af Det Røde Hus er i Beaux-Arts-stilen. Den oprindelige bygning blev ødelagt i 1903 og blev genopbygget i år 1907. Det Røde Hus ligger centralt i hovedstaden Port of Spain. Det anvendes i øjeblikket som et mødested for parlamentet, demokratiske valg og til andre politiske formål.

Det Røde Hus var et af to lokationer for Jamaat al Muslimeen kupforsøg i 1990, hvor Trinidad og Tobagos premierminister blev holdt som gidsler i seks dage og 24 mennesker blev myrdet.

"Det Første Røde" 
Den 15 februar 1844 lagde daværende Guvernør i Trinidad, Sir Henry McLeod, grundstenen for en ny statslig administrationsbygning på den vestlige del af Woodford Square, senere kendt som Brunswick Square. Denne bygning blev bygget på otte privatejede arealer. Den daværende Forstander for Offentlige Arbejder, Mr. Richard Bridgens udformede bygningen, og den blev bygget af entreprenørerne Martin G. de la Sauvagere og A. A. Pierre. 

Bygningen skulle bestå af en nord- og syd-blok, forbundet af en dobbelt buegang, meget lig det nuværende 'Røde Hus' i dag. Den dobbelte buegang var et nødvendigt arkitektonisk træk, da bystyret krævede dette grundet Prince Street, som bygningen var bygget henover. Bystyret fastsatte, at Prince Street ikke bør lukkes for offentligheden og at gaden skulle være tilgængelig for fodgængere og motorkørtøjer. Den sydlige blok blev afsluttet i 1848 og indeholdte domstolene; den nordlige blok indeholdte koloniale administrationskontorer. 

Bygningerne tog lang tid at fuldføre, og i 1892 var de stadig ufuldendte, som indikeret ved et citatet i avisen Port-of-Spain Gazette:

"Intet videre er blevet gjort for at fuldføre bygningerne, der blev rejst omkring halvtreds år siden. Det eneste forsøg på at lindre monotonien af det hele bliver illustreret i hvælvingerne over kørebanen gennem den indre gårdhave, som er et perfekt skelet, og, ligesom ruinerne af Pompeji, antyder mere hvad bygningerne må have været, end hvad de var bestemt til at være."

Efter en del ændringer og tilføjelser blev bygningen  færdiggjort til en pris på £15.000.

Brand 
Under forberedelserne til fejringen af Dronning Victorias Diamantjubilaum i 1897, fik bygningerne en rød lag farve, og befolkningen omtalte herefter bygningerne som 'Det Røde Hus'. Denne bygning brændte ned til grunden den 23. marts 1903.

Trinidad og Tobago
Parlamentsbygninger
Arturo Merino Benítez International Airport

Arturo Merino Benítez internationale lufthavn (), også kendt som Santiago internationale lufthavn og Pudahuel lufthavn, er en international lufthavn i Pudahuel, 15 kilometer nordvest for Santiago i Chile. Det er landets største og travleste internationale lufthavn. Målt i antal flyvninger var den Latinamerikas syvende mest travle i 2011, med 124.799 afgange og ankomster.

Lufthavnen har ruter til indenrigs- og udenrigsdestinationer. Dens beliggenhed i Chiles mest befolkede område såvel som i den centrale del af landet gør den ideel som hubs og vedligeholdsområde for de fleste lokale selskaber som LATAM og Sky Airline. LATAM Airlines står for omkring 82 % af flyvepladsens kommercielle virksomhed.

Flyvepladsen ejes af chilenske myndigheder og er blevet drevet siden oktober 2015 af Nuevo Pudahuel, et konsortium af selskaber som også driver Aéroports de Paris (Frankrig), Vinci (Frankrig) og Astaldi (Italien). Flytrafikkontrollen drives af Chiles generaldirektorat for civil luftfart.

Dens ICAO-kategori er 4E. Flyvepladsen virker som et fælles civilt-militært foretagende. Her ligger også hovedkvarteret for Chiles luftvåbens 2. luftbrigade, og dets 10. flyvergruppe har sin base her.

Santiago International er den længste non-stop-destination for de fleste europæiske selskaber herunder Iberia, Air France, Alitalia og British Airways fra deres respektive hubs i Madrid-Barajas Lufthavn, Aéroport Paris-Charles de Gaulle, Rom-Leonardo da Vinci-Fiumicino Lufthavn og London Heathrow Lufthavn.

Lufthavnen er også Sydamerikas vigtigste portal til Oceanien med ruter til Sydney, Auckland, Påskeøerne, Papeete og Melbourne. Det direkte fly fra Sydney til Santiago, som drives af Qantas med Boeing 747-400ER, omfatter verdens længste oversøiske distance fløjet af et kommercielt selskab.

Noter 

Lufthavne i Chile
Etableret i 1967
Kasper Thiesson Kristensen

Kasper Thiesson "TK" Kristensen (født 4. august 1999) er dansk fodboldspiller, der spiller for den svenske klub Trelleborgs FF, hvortil han kom i foråret 2021 fra AGF.

Klubkarriere 
Kristensen spillede for FC Skanderborg, inden han i 2015 skiftede til AGF.

AGF

Ungdom 
Han blev kåret som årets U/17-spiller for AGF i U/17 Ligaen efter 2015-16-sæsonen. Han var dog ikke kontinuerligt førstemålmand i AGF for U/17- og U/19-holdene.

Senior 
Han fik sin uofficielle debut for AGF i vinteren 2018 under på en træningslejr med førsteholdet i Portugal, hvor han erstattede Aleksandar Jovanovic i en kamp mod kinesiske Beijing Guoan F.C. Han var første gang med på bænken til en Superligakamp den 9. februar 2018 mod Vendsyssel FF. Kristensen forlængede i starten af juni 2018 sin kontrakt med AGF, således parterne havde papir på hinanden frem til sommeren 2019.

Kristensen fik uventet sig debut for AGF i Superligaen den 9. november 2018, da Oscar Whalley blev tildelt sin anden advarsel og dermed udvisning. Han blev samtidig den næstyngste målmand for AGF med sine 19 år, 1 måned og syv dage, kun overgået af Jakob Kragh. Den normale andenmålmand Roman Mysak var dog også skadet i en finger, som også var årsagen til, at Kristensen fik sin debut ugen forinden, og det resulterede i, at Kristensen også stod den efterfølgende kamp mod AC Horsens den 26. november 2018, som AGF dog tabte 1-2 hjemme. 

AGF hentede dog flere målmænd udefra, blandt andet Kamil Grabara, og det lykkedes ikke Kristensen at slå igennem i klubben.

Trelleborgs FF 
I foråret 2021 var Kasper Kristensen til prøvetræning i den svenske klub Trelleborgs FF, og her gjorde han så godt et indtryk, at klubben ønskede at give ham en kontrakt. AGF havde kontrakt med til og med udgangen af 2021, men ophævede denne, så han kunne skrive en étårig kontrakt med svenskerne. Han fik debut for sin nye klub 3. maj samme år mod Jönköpings Södra IF i en Superettan-kamp, der endte 1-1.

Privatliv 
Kasper Thiesson Kristensen er bror til Thomas Thiesson Kristensen, som spiller i AGF.

Referencer

Eksterne henvisninger 

Fodboldspillere fra Danmark
Fodboldspillere fra FC Skanderborg
Fodboldspillere fra AGF
Fodboldspillere fra Trelleborgs FF
J.H. Vennola

Juho Heikki Vennola (født Juho Heikki Karhu 19. juni 1872 i Uleåborg, død 3 december 1938 i Helsingfors) var en finsk nationaløkonom og politiker for Framstegspartiet (Fremskridtspartiet), professor, Finlands statsminister 15. august 1919-15. marts 1920 og 9. april 1921-2. juni 1922.

Liv og gerning 
Vennola blev professor ved Helsingfors universitet i 1908. Han blev valgt ind i rigsdagen i 1919 og fortsatte som rigsdagsmedlem til 1930. 1918-1919 var han vicefinansminister og senere handels- og industriminister 1919 inden han blev statsminister.

Vennola blev Finlands første statsminister efter indførslen af regeringsreformen i 1919. Begge de regeringer, som han ledede, var minoritetskoalitioner mellem hans eget parti Framstegspartiet og Agrarforbundet (senere Centerpartiet). Især Framstegspartiet havde været en ledende kraft i udformningen af den nye regeringsform. I løbet af 1920'erne skulle det vise sig meget svært at danne majoritetsregeringer i Finland, de politiske modsætninger mellem partierne var fortsat alt for polariserede efter borgerkrigen og debatten om det selvstændige Finlands statsform.

I Kyösti Kallios første regering 1922-1924 var Vennola udenrigsminister, og i Pehr Evind Svinhufvuds anden regering 1930-1931 var han finansminister.

Vennola skrev videnskabelige værker, som overvejende kan henregnes til den historiske skole indenfor nationaløkonomien. Han skrev også bøger om mere almene politiske emner. I Elantos forvaltningsråd fungerede han som formand mellem 1905 og 1917 inden ledelsen blev overtaget af socialdemokraterne.

Noter 

Statsministre fra Finland
Udenrigsministre
Finansministre fra Finland
Handels- og industriministre fra Finland
Rigsdagsmedlemmer fra Finland
Helsinki Universitet
Nationaløkonomer
Oulu
Nagant

Nagant eller Fabrique d'armes Émile et Léon Nagant var en belgisk virksomhed stiftet af brødrene Émile og Léon Nagant i Liège Belgien i 1859. Virksomheden fremstillede først skydevåben og siden biler fra 1900-1928. Fabrikken startede med at bygge biler på licens fra Gobron-Brillié.

Nagant er bedst kendt for Émile's bidrag til udformningen af det russiske repetergevær Mosin-Nagant fra 1891.

Referencer 

Fremstillingsvirksomheder fra Belgien
Etableret i 1859
Ophørt i 1931
Bilproducenter fra Belgien
Lenefjorden

Lenefjorden, Lenesfjorden eller Lehnesfjorden er en 10,5 kilometer lang fjord i Lyngdal kommune i Agder fylke i Norge. Fjorden starter ved Jåsund, hvor den møder Grønsfjorden og går mod nord til Lene. En fjordarm går mod syd til Spangereid. Gennem Spangereidkanalen møder den Njervesfjorden.  
Spangereidkanalen ved Spangereid blev åbnet i 2007. Kanalen gør det lettere for mindre fartøjer at sejle  fra øst til vest, da man slipper for at runde det vejrudsatte område omkring Lindesnes fyr.

Kilder og henvisninger 

 Lenefjorden i norgeskart.no
 Om spangereidkanalen i Store norske leksikon.
Fjorde i Agder
Lyngdal
Gevær Liu

Gevær Liu var den kinesiske hærs primære infanterivåben fra 1913. 

Våben fra Folkerepublikken Kina
Københavns belejring (1289)

Københavns belejring eller slaget ved København var et slag, som fandt sted den 7. juli 1289 som en del af de fredløses krig.

Baggrund 
Mordet på Erik Klipping i Finderup Lade i 1286 havde store politiske konsekvenser for den danske adel, der havde været hans modstandere. Adskillige havde magtfulde fjender, og de ønskede at straffe dem. Som et resultat flygtede de til Norge, hvor den norske konge Erik 2. beskyttede dem. På samme tid blev der aftalt en stor voldgift mellem det norske rigsråd og tyske købmænd. Kongeriget Norge havde et ønske om at udvide sin grænser mod syd. Tre år senere begyndte en dansk-norsk konflikt, der blev kaldt de fredløses krig.

Angrebet 
Den norske ledingsflåde sejlede mod Danmark for at plyndre med den norske kong Erik 2. i spidsen. De sejlede ind i Øresund natten til den 7. juli. Ved et uheld blev et skib ødelagt, og 160 mænd druknede. Flåden angreb og nedbrændte Helsingør den 7. juli, hvorefter flåden sejlede videre mod København samme dag. København modstod dog angrebet, og nordmændene sejlede i stedet videres sydpå dagen efter. De nedbrændte bl.a. byen på Hven og Amager, inden de sejlede videre til Skanør, hvor der blev udkæmpet et slag den 9. juli.

Referencer 

Slag med deltagelse af Danmark
Belejring (1289)
Begivenheder i 1289
Viggo Bentzon (maler)

Viggo Bentzon (født 7. oktober 1938 i Hornbæk) er en dansk kunstmaler. Forældre: Komponisten Jørgen Liebenberg B. og lærer Karen Nielsen..

Uddannelse 
Viggo Bentzon var elev på maleren Mogens Andersens tegneskole 1954-1958 på Statens Museum for Kunst. Her fik specielt det abstrakte element stor betydning for hans senere udvikling som maler. Et ophold i Paris i 1959-1960 var en vigtig del af hans kunstneriske udvikling. Han var medstifter af kunstnergruppen 8 Malere i 1961, og i 1967 vendte han tilbage til Paris for at studere videre.

Kunstnerisk ståsted 
I mange af sine tidlige værker arbejder han næsten udelukkende med et non-figurativt formsprog. Senere blev landskabet i Nordsjælland og de nære omgivelser, såsom huset og haven, en vigtig del af hans motivverden. Han giver dog ingen topografisk karakteristik af egnen. Landskabet og naturen antydes og danner en abstrakt struktur, bestående af et let lys-og farveflimmer. .

Udstillinger 
Kunstnernes Efterårsudstilling 1960, 1967, 1970, Sommerudstillingen 1961, 8 Malere 1961, 1965-71, M59 1977, 1978, M59 i Dronninglund 1978, Hässelby Slott, Stockholm 1978, Billedværkstedet September 1992, 1993, 1995, 1997, 1999, 2001 i Den Frie Udstillings Bygning, Gammelgård 1998, Sønderjyllands Kunstmuseum, Skovhuset Værløse og Munkeruphus.

Værker 
Opstilling (udst. 1960); Maleri i lyseblå farver (1973, Vestre Fængsel, Kbh.); 5 Dagbogsblade (udst. 1976, Sønderjyll. Kunstmus.); Tjørn (udst. 1979); Stole (udst. 1980); Høstbillede (udst. 1982); Forårslandskab (udst. 1983); Broen (udst. 1984); Stol i haven (udst. 1985); Tisvildeleje (udst. 1989). Udsmykninger: Fællesbanken, Kbh. (1980); Den danske Bank, Luxembourg (1981); Handelsbanken, N.Y. (1985); Fællesbanken, smst. (1986); Handelsbanken, London (1986). Illustrationer: Kurt Tucholsky: Rheinsberg, Gripsholm Slot, 1982; Janet Ross: Det toscanske grønsagskøkken, 1984; Vladimir Nabokov: En glemt digter, 1986. Scenografi: Til ca. 30 danske og udenlandske spillefilm siden 1968, samt for tv Hans Scherfig: Den forsvundne fuldmægtig.

Hæder 
Årets kunstner i Helsinge Kommune 2002. Modtager af Raben-Levetzaus Legat, Vilstrups Legat, Bohrs Legat, C.L. Davids Legat, Statens Kunstfonds Legat, Marie og Victor Haagen-Müllers Legat . .

Kilder og eksterne henvisninger 
 
 kunstbib.dk

Noter 

Malere fra Danmark
Kunstnere fra Danmark
Danskere i 1900-tallet
Personer fra Hornbæk
DDT (band)

DDT () er et populært russisk rock-band, der blev grundlagt af i 1980 af dets forsanger, og det eneste tilbageværende oprindelige medlem, Jurij Sjevtjuk (Юрий Шевчук), i Ufa, hovedstaden i Basjkortostan, i den vestlige del af Den Russiske Føderation. Opkaldt efter pesticidet DDT, er bandet et af de bedre kendte og mest produktive russiske bands fra slutningen af det 20. og begyndelsen af det 21. århundrede.

Diskografi

Kildehenvisninger

Eksterne henvisninger 

 
 
 

Rockgrupper fra Rusland
Musikgrupper fra 1980
Ufa
Aimo Lahti

Aimo Johannes Lahti (født 28. april 1895, død 19. april 1970) var en finsk våbendesigner, som har udviklet mange forskellige slags våben.

Referencer 

Opfindere fra Finland
Opfindere
Personer fra Finland